ทำไม CineAsia สำคัญต่อ อุตสาหกรรมภาพยนตร์ไทย ?
หากหนึ่งกิจกรรมโปรดของเราคือ การเข้าไปดูหนังเรื่องโปรดในโรงภาพยนตร์ ประโยคที่ว่า “Cinema Never Die” หรือ “โรงภาพยนตร์ไม่มีวันตาย” ก็คงจะเป็นเรื่องจริง
22 ธ.ค. 2565

ทำไม CineAsia สำคัญต่อ อุตสาหกรรมภาพยนตร์ไทย ?
เมเจอร์ ซีนีเพล็กซ์ x ลงทุนแมน
ปฏิเสธไม่ได้ว่า เรากำลังอยู่ในยุคที่โลกเปลี่ยนแปลงไปอย่างรวดเร็ว
และปัจจัยต่าง ๆ ก็กำลังทำให้พฤติกรรมของคนเราเปลี่ยนไป
แต่ก็ไม่ได้หมายความว่า โลกจะเปลี่ยนทุกกิจกรรมโปรดของเราไปได้ง่าย ๆ..
และหากหนึ่งกิจกรรมโปรดของเราคือ การเข้าไปดูหนังเรื่องโปรดในโรงภาพยนตร์
ประโยคที่ว่า “Cinema Never Die” หรือ “โรงภาพยนตร์ไม่มีวันตาย” ก็คงจะเป็นเรื่องจริง
รู้หรือไม่ว่า ปี 2564 ที่ผ่านมา ตลาดภาพยนตร์และความบันเทิงทั่วโลก มีมูลค่า 90.92 พันล้านดอลลาร์สหรัฐ
และคาดว่ากำลังขยายตัว 7.2% ในอนาคต
สิ่งที่หลายคนอาจจะยังไม่รู้คือ อุตสาหกรรมภาพยนตร์ไทย กำลังก้าวไปอีกขั้น..
โดยล่าสุด เมเจอร์ ซีนีเพล็กซ์ หนึ่งในผู้นำของอุตสาหกรรมนี้ในเมืองไทย 
ได้รับการยอมรับและความเชื่อมั่นให้จัดงาน CineAsia 2022 งานนิทรรศการภาพยนตร์ใหญ่ระดับนานาชาติ
เป็นเวลา 2 ปีต่อเนื่อง ทั้งในปี 2022 และปี 2023
 
แล้ว CineAsia มีความสำคัญอย่างไร ?
ลงทุนแมนจะเล่าให้ฟัง
CineAsia คืองานใหญ่ประจำปีของอุตสาหกรรมภาพยนตร์นานาชาติระดับโลก ซึ่งมักจะจัดที่ฮ่องกงทุกปี 
แต่ความพิเศษที่เกิดขึ้นในปีนี้ก็คือ CineAsia 2022 เกิดขึ้นในประเทศไทย
ความสำเร็จนี้เกิดขึ้นได้ เพราะมี เมเจอร์ ซีนีเพล็กซ์ กรุ้ป โดยคุณวิชา พูลวรลักษณ์ ประธานกรรมการบริหาร
บริษัท เมเจอร์ ซีนีเพล็กซ์ กรุ้ป จำกัด (มหาชน) ได้รับเชิญจาก ฟิล์ม เอ็กซ์โป กรุ๊ป โดย Andrew Sunshine,
Managing Director, CineAsia และ Dr. Man-Nang Chong, Founder, Chairman & CEO, GDC
Technology Limited ให้มาร่วมเป็นเจ้าภาพจัดงาน CineAsia 2022 ณ โรงภาพยนตร์ไอคอน ซีเนคอนิค และ ทรู ไอคอน ฮอลล์ระหว่างวันที่ 5-8 ธันวาคม 2565 ที่ผ่านมา
ซึ่งได้รับผลตอบรับที่ดีจากบุคลากรในวงการภาพยนตร์ อย่างมากมาย
นับตั้งแต่ ผู้สร้างภาพยนตร์, ผู้ผลิตและจัดจำหน่ายภาพยนตร์, ตัวแทนธุรกิจโรงภาพยนตร์ทั่วเอเชีย
รวมทั้งธุรกิจเครื่องฉายภาพยนตร์ ที่ได้นำเสนอนวัตกรรมความบันเทิงต่าง ๆ ของโลกภาพยนตร์
แม้แต่ผู้เข้าชมงานเอง ก็ได้รับโอกาสเยี่ยมชมการแสดงสินค้า และเทคโนโลยีที่น่าสนใจต่าง ๆ
ตลอดจนมีผู้กำกับ นักแสดงระดับเอเชียและฮอลลีวูด มาร่วมงานอย่างคับคั่ง
ที่น่าสนใจก็คือ การจัดฉายไลน์อัปภาพยนตร์ล่วงหน้าของปี 2023 
เพื่อให้ ฝั่งผู้สร้างภาพยนตร์ฮอลลีวูด สร้างความมั่นใจให้แก่ผู้ประกอบการโรงภาพยนตร์ 
และฝั่งผู้ประกอบการโรงภาพยนตร์เอง จะได้สามารถทำแผนการตลาดโปรโมตภาพยนตร์ล่วงหน้า
พูดง่าย ๆ ว่า CineAsia 2022 กลายเป็นศูนย์รวมบุคลากรของอุตสาหกรรมภาพยนตร์กว่า 2,000 คน จาก 50 ประเทศทั่วโลก
สะท้อนถึงความสำคัญของอุตสาหกรรมภาพยนตร์ และการเติบโตของนวัตกรรมภาพยนตร์อย่างต่อเนื่อง
ต้องยอมรับว่า นอกจากงานนี้จะก่อประโยชน์ให้กับวงการภาพยนตร์แล้ว 
ก็ยังก่อเกิดประโยชน์หลากหลายด้านให้กับประเทศไทย..
ข้อแรกคือ การผลักดันอุตสาหกรรมภาพยนตร์ไทย ไปสู่ตลาดต่างประเทศ (Soft Power)
การเป็นเจ้าภาพร่วมจัดงานครั้งนี้ นับเป็นโอกาสดีของประเทศไทย ที่จะได้เปิดตัวบนเวทีโลก
ด้วยการนำเสนอผลงานภาพยนตร์ไทย, ผลงานของผู้กำกับ, นักแสดง หรือสถานที่ถ่ายทำภาพยนตร์ในประเทศไทย
ทั้งหมดนี้ ก็เพื่อจะช่วยผลักดันภาพยนตร์ไทยให้เกิด Soft Power 
พูดง่าย ๆ เสมือนกับการส่งออกวัฒนธรรมบันเทิง และวิถีความเป็นไทย ผ่านเรื่องราวของภาพยนตร์ไปสู่ตลาดโลก
ข้อต่อมาคือ การผลักดันโอกาสแหล่งรายได้ใหม่ ๆ ให้กับประเทศไทย
หากประเทศไทยก้าวไปสู่ King of Content Hub ที่สามารถเทียบชั้นกับประเทศเกาหลีใต้ ที่ขึ้นเป็น Role Model ของอุตสาหกรรมบันเทิงโลกได้
ที่สุดแล้ว ก็จะนำรายได้จากการท่องเที่ยวและภาคส่วนต่าง ๆ กลับเข้าสู่ประเทศไทยได้
ส่งผลให้ GDP ของประเทศไทย มีโอกาสเติบโตได้มากขึ้น
อย่างไรก็ตาม ความสำเร็จเหล่านี้ คงจะเกิดจากใครคนใดเพียงคนเดียวไม่ได้
เช่นเดียวกับการจัดงาน CineAsia ครั้งนี้ที่ เมเจอร์ ซีนีเพล็กซ์ ต้องการจะช่วยกระตุ้นอุตสาหกรรมภาพยนตร์ของประเทศไทย และสร้างความเชื่อมั่นให้นักลงทุนทั่วโลก
โดยมีผู้สนับสนุนหลักคือ เป๊ปซี่ และการท่องเที่ยวแห่งประเทศไทย
และต่อไปจากนี้ คงถึงเวลาแล้วที่สปอนเซอร์ต่าง ๆ จะเชื่อมั่นในธุรกิจโรงภาพยนตร์ในไทย และมาร่วมทำกิจกรรมการตลาดกับทางเมเจอร์ ซีนีเพล็กซ์ 
เพื่อทำให้ คนทั่วโลก มีโอกาสได้เห็นของดีจากวงการภาพยนตร์ไทย..
References
-
-เอกสารประชาสัมพันธ์ เมเจอร์ ซีนีเพล็กซ์